આપણે ત્યાં એવું કહેવાય છે કે જે સ્ત્રી બહાર કામ નથી કરતી તે કશું જ કામ નથી કરતી. આખુંય ઘર અને ઘરમાં રહેનાર દરેક સભ્યનું જીવન વ્યવસ્થિત રીતે ચાલે એ માટે સતત કામ કરતી સ્ત્રીને ઘણીય વાર સાંભળવું પડતું હોય છે કે તને આખો દિવસ ઘરમાં કામ જ શું હોય છે? ઝીણાં ઝીણાં અનેક કામો સાથે એક ઘરનું કામ ક્યારેય પૂરું નથી થતું. ઘરકામની કિંમત આપણે ત્યાં ક્યારેય આંકવામાં નથી આવતી એટલે જ પુરુષોને ઘરના કામ કરવામાં રસ નથી હોતો. બહાર જઈને બીજાના હાથ નીચે કામ કરતા એક કંપનીનું અકાઉન્ટ લખવું કે એકાદ પ્રોજેકટ પર કામ કરે તેને આર્થિક વળતરમાં આંકી શકાતું હોવાથી તે કામ